แรงซื้อกลับ “พลังงาน-ถ่านหิน” หนุน SET รีบาวด์ 9 จุด
SET รีบาวด์ 9 จุด รับแรงซื้อกลับหุ้นพลังงาน-ถ่านหิน หลังโอเปกพลัสลดกำลังผลิต-วิกฤตพลังงานยุโรป
SET รีบาวด์ 9 จุด รับแรงซื้อกลับหุ้นพลังงาน-ถ่านหิน หลังโอเปกพลัสลดกำลังผลิต-วิกฤตพลังงานยุโรป
6 ก.ย. 2565

ผู้สื่อข่าวรายงานว่า ณ เวลา 10:52 น. ดัชนีตลาดหุ้นไทยอยู่ที่ระดับ 1,631.02 จุด บวก 9.02 จุด หรือ 0.56% ด้วยมูลค่าการซื้อขาย 20,337.37 ล้านบาท
โดยตลาดหุ้นไทยภาคเช้าปรับตัวขึ้นกว่า 10 จุดรีบาวด์ตามภูมิภาคหลังวานนี้ปรับตัวลงแรง โดยได้รับแรงซื้อหุ้นกลุ่มพลังงาน หลังราคาน้ำมันดิบและราคาถ่านหินปรับตัวสูงขึ้น จากวิกฤตพลังงานในยุโรป และกลุ่มโอเปกพลัสประกาศลดกำลังการผลิตลง  ขณะที่ค่าเงินภูมิภาคกลับมาแข็งค่าขึ้น